Tko je medijima dostavio Saddamove zatvorske fotografije?
Američki predsjednik George Bush podržava agresivnu i temeljitu istragu koja je već počela, piše “Washington Post”
"Washington Post" na naslovnoj stranici piše da su američki dužnosnici osudili objavljivanje Saddamovih fotografija u britanskom dnevniku “The Sun”. Ovaj događaj dolazi u osjetljivom trenutku, kad muslimani u nekoliko zemalja još uvijek odavaju prosvjede zbog izvješća u tjedniku "Newsweek” - koje je u međuvremenu povučno – da su američki vojni istražitelji oskrnavili kuran.Saddamov odvjetnički tim osudio je objavljivanje fotografija bivšeg iračkog diktatora te najavljuje tužbu protiv odgovornih. Jedan poznavatelj islamskih običaja iz Washingtona kaže da je prikazati nekoga djelomično ili potpunog nago uvredljivo za muslimane. Britanski dnevnik je objavio da je fotografije dobio od neimenovanog pripadnika američkih oružanih snaga. Navodno je dotični Amerikanac rekao da se fotografijama željelo pokazati pobunjenicima kako Saddam Hussein više nije legendarni diktator već ostareli i ponizni stariji čovjek. Glasnogovornik Bijele kuće je objavio da se američki predsjednik George Bush podržava agresivnu i temeljitu istragu koja je već počela, piše “Washington Post”.“New York Times” izvještava da je došlo do hlađenja ljubavi Amerikanca prema terenskim automobilima. Ako je vjerovati reklamama, terenci se mogu penjati gotovo posvuda i prelaziti razne prirodne zapreke, ali protiv nečega ipak ne mogu, a to je cijena benzina. Po prvi put u 14 godina, klasični putnički automobili preuzimaju primat od terenaca. To je loša vijest za General Motors i Ford, kompanije koje već imaju problema s prodajom. Neki analitičari kažu da pad prodaje terenaca valja pripisati i širokoj paleti novih sedana koji su privukli pozornost Amerikanaca, a među kojima se ističe Chryslerov model 300C. Jedan od bivših vlasnika terenaca upravo je kupio Chryslerov automobil te kaže da je vrlo zadovoljan. Kako i ne bi bio kad su mu mjesečni troškovi za automobil manji za 700 dolara.